* **Који послови се обављају у Министарству цивилних послова БиХ?**

Министарство цивилних послова је надлежно за: послове држављанства, упис и евиденцију грађана, заштиту личних података, пријављивање пребивалишта и боравишта, личне исправе, путне исправе, деминирање.

Такође, надлежно је за обављање послова и извршавање задатака који су у надлежности Босне и Херцеговине а односе се на утврђивање основних принципа координирања активности, усклађивања планова ентитетских тијела власти и дефинисања стратегије на међународном плану у областима: здравства и социјалне заштите, пензија, науке и образовања, рада и запошљавања, културе и спорта, геодетским, геолошким и метеоролошким пословима.

* **Који документи су потребни за одрицање од држављанства БиХ?**

Лице које се одриче од држављанства Босне и Херцеговине, даје изјаву о одрицању лично или путем пуномоћника на припремљеном обрасцу код Министарства цивилних послова БиХ у Сарајеву или у дипломатско конзуларним представништвима БиХ – амбасаде и конзулати у иностранству.

Уз изјаву о одрицању обавезно се прилаже:

* Доказ о посједовању држављанства друге државе (увјерење о држављанству), или доказ да је загарантовано стицање држављанства друге државе (гаранција);
* Пријава боравка или пребивалишта у иностранству не старија од шест мјесеци;
* Извод из матичне књиге рођених у Босни и Херцеговини – родни лист;
* Увјерење о држављанству БиХ (не старије од 6 мјесеци);
* Вјенчани лист (за лица која су у браку);
* Пресуда о разводу брака (за лица чији је брак престао разводом);
* Овјерена копију пасоша БиХ (страна са фотографијом овјерена од надлежног ДКП, од нотара, или од стране надлежног органа у БиХ) или увјерење о непосједовању пасоша;
* Важећа лична карта издата у БиХ, или увјерење о непосједовању личне карте;
* Уплатница од 200 КМ за лица која имају, односно стичу држављанство држава бивше СФРЈ, а за лица која имају, односно стичу држављанство других држава, уплатницу од 800 КМ административне таксе по предмету. **Начин уплате појашњава се приликом давања изјаве о одрицању од држављанства БиХ.**

**Детаљне информације о поступку исписа из држављанства БиХ можете пронаћи на линку** [**http://mcp.gov.ba/Content/Read/odricanje-od-drzavljanstva**](http://mcp.gov.ba/Content/Read/odricanje-od-drzavljanstva)

* **Шта је потребно за добијање службеног пасоша?**
* Захтјев за издавање службене визе одређеном лицу поднесен од стране надлежне институције
* Копија путног налога
* Позив из иноземства (гдје путује)
* Уплатница на износ од 10,00 КМ, жиро-рачун број: 3380002210018390 – прималац ЈРТ – Трезор БиХ, сврха: административна такса за издавање службеног пасоша (или продужење службене визе), врста прихода: 722124, буџетска организација: 0701999“.
* **Како да уплатим таксе за издавање поморске књижице и визе на поморску књижицу?**
* Уплатница у износу од 50,00 КМ
* Број жиро рачуна: 3380002210018390
* Прималац ЈРТ-Трезор БиХ
* Сврха: Издавање поморске књижице
* Врста прихода: 722945
* Буџетска организација: 0701999
* Уплатница у износу од 5,00 КМ
* Број жиро рачуна: 3380002210018390
* Прималац: ЈРТ-Трезор БиХ
* Сврха: Административна такса за издавање поморске књижице
* Врста прихода: 722123
* Буџетска организација: 0701999
* **Да ли Министарство може помоћи да одем на размјену студената?**

Да. Министарство учествује у координацији чланства Босне и Херцеговине у два програма студентске размјене CEEPUS и ERASMUS+. Програми нуде бројне могућности за наше студенте, а детаљније информације можете пронаћи на <http://mcp.gov.ba/Publication/Category/obrazovanje-projekti?category=7&sector=10>

Помоћ можете потражити и од Државног CEEPUS координатора БиХ Бранке Авдибеговић телефон: [+387 33 492 607](tel:%2B387%2033%20492%20607); фаx : [+387 33 492 627](tel:%2B387%2033%20492%20627) , као и Контакт тачке у Босни и Херцеговини за програм Erasmus+ у области младих Центра за омладински развој „ПРОНИ“ Брчко дистрикт БиХ <http://erasmusmladi.ba/>.

* **Који послови се обављају у Сектору за здравство?**

Рад Сектора за здравство организован је два одсјека - Одсјек за статистичко аналитичке послове и извјештавање и Одсјек за европске интеграције и међународну сарадњу.

У Одсјеку за статистичко аналитичке послове и извјештавање обављају се послови који се односе на остваривање основних принципа координације активности и размјене података са домаћим и међународним институцијама надлежним за област здравства, ажурирање, верификација и обрада података за потребе извјештавања на националном и међународном нивоу у области здравства, размјена података у области зависности и других утицаја средине на здравље људи са домаћим и међународним институцијама надлежним за област зависности и других утицаја средине на здравље људи, израда и праћење провођења законских и подзаконских аката из области здравства, давање иницијатива и приједлога за унапређење постојећих и доношење нових прописа из области здравства, анализа и давање иницијатива за унапређење система финансирања у здравству, припрема и праћење имплементације међународних споразума и конвенција о социјалном/здравственом осигурању, израда и одржавање номенклатуре и протокола за размјену података са домаћим и међународним институцијама у области здравства, припрема стручних анализа и приједлога за унапређење и успјешно функционисање информационог система у здравственом сектору, развој инструмената и механизама за прикупљање и обраду података и система мониторинга и евалуације здравствених активности, политика и стратегија у БиХ, пружање стручне подршке агенцијама и стручним тијелима у области здравства на ентитетском и државном нивоу, провођење стручних истраживања и давање приједлога за унапређење квалитета рада здравственог сектора.

У Одсјеку за европске интеграције и међународну сарадњу обављају се послови везано уз сарадњу и комуникацију са међународним организацијама и тијелима у области здравства и тијелима Европске уније, Уједињених народа и другим међународним организацијама, а у складу са преузетим обавезама Босне и Херцеговине, праћење и иницирање реализације европских инструмената и реформских докумената из области здравства, иницирање, праћење примјене и реализација међунарпдних споразума и стратешких докумената и предлагање активности у вези с тим, провођење процедура за закључивање и извршавање међународних уговора у области здравства, те праћење имплементације истих, учешће у припреми, прихватању/приступању, праћењу и извјештавању о примјени међународних конвенција и декларација, праћење прописа, анализа степена усклађености релевантног законодавства у Босни и Херцеговини са прописима ЕУ и учешће у припреми закона и других прописа у процесу усклађивања са правном стечевином ЕУ, те учешће у заједничким тијелима БиХ и ЕУ и припрема документе из области здравства за састанке тих тијела, координација учешћа представника Босне и Херцеговине на релевантним европским и свјетским скуповима и конференцијама, праћење програма финансијске помоћи Европске уније и других међународних организација и донатора, иницирање аплицирања за њих, планирање и припрема пројеката у области здравства који се финансирају из европских фонда и фондова других међународних организација, ажурирање базе података о пројектима из области здравства у Босни и Херцеговини, пружање стручне помоћи савјетодавним и другим тијелима у области здравства на нивоу Босне и Херцеговине, координација рада Регионалног центра за сарадњу и развој у менталном здрављу у Југоисточној Европи (ЈИЕ), остваривање сталне комуникације са мрежом националних координатора за ментално здравље земаља ЈИЕ, те развој и одржавање партнерских односа са Свјетском здравственом организацијом, Европском комисијом, Регионалним савјетима за сарадњу и осталим донаторима који раде у области менталног здравља.

* **Како се утврђује број странаца који могу добити радну дозволу у Босни и Херцеговини?**

На основу Закона о странцима и Закона о Савјету министара Босне и Хецеговине, на приједлог Министарства цивилних послова Босне и Херцеговине, Савјет министара Босне и Херцеговине сваке године доноси Одлуку о утврђивању годишње квоте радних дозвола за запошљавање странаца у Босни и Херцеговини.

Одлуком за 2019. годину утврђено је да укупна годишња квота радних дозвола за продужење и ново запошљавање странаца у Босни и Херцеговини износи 1.570 радних дозвола, од чега се на Федерацију Босне и Херцеговине односи 880 радних дозвола, Републику Српску 600 радних дозвола и Брчко дистрикт Босне и Херцеговине 90 радних дозвола. Уважавајући стање на тржишту рада у Босни и Херцеговини одлуком се не утврђује број радних дозвола које се могу издати за сезонско запошљавање у Босни и Херцеговини.

Одлуком се дефинише и број странаца по областима који може бити запослен у Босни и Херцеговини, а податке о броју продужених и издатих радних дозвола странцима прикупља Агенција за рад и запошљавање Босне и Херцеговине и доставља их Министарству цивилних послова Босне и Херцеговине како би био израђен годишњи извјештај и анализе реализације одлуке у вези задовољавања потреба и праћења тржишта рада.

* **Који је основ за додјелу грант средстава у областима науке, културе, спорта?**

На основу Закона о Буџету институција Босне и Херцеговине и међународних обавеза Босне и Херцеговине Савјет министара Босне и Херцеговине доноси одлуку о критеријумима за додјелу средстава из текућих грантова. Овом одлуком утврђују се критеријуми и друга питања везана уз додјелу средстава. Министарство цивилних послова БиХ путем јавног конкурса објављује поступак и начин додјеле средства и позива заинтересоване апликанте да пријаве планиране пројекте, а јавни позив објављује се у три дневна листа и на wеb страници Министарства [www.mcp.gov.ba](http://www.mcp.gov.ba)

Министар цивилних послова рјешењем именује Комисију за разматрање примљених пројеката на основу објављених јавних конкурса за текуће грантове, која је дужна извршити провјеру комплетности документације, за пројекте који су испунили административне критеријуме извршити евалуацију и сачинити приједлог за додјелу средстава. Приједлог Комисије министар цивилних послова упућује Савјету министара Босне и Херцеговине које доноси Одлуку о додјели средстава.

* **Постоји ли Регистар спортских организација у Босни и Херцеговини?**

Правилник о вођењу регистра правних и физичких лица у области спорта на нивоу Босне и Херцеговине ступио је на снагу 2017. години и спортски субјекти, који су у складу са Правилником у обавези увођења у Регистар код Министарства цивилних послова Босне и Херцеговине треба да поднесу захтјев за реистрацију.

Правилником о вођењу Регистра правних и физичких лица у области спорта на нивоу Босне и Херцеговине прописује се облик и садржај Регистра, начин вођења и увођења у Регистар, те се одређује које спортске организације ће бити уписане у исти.

 Захтјев за упис у Регистар спортских организација на нивоу БиХ је неопходно поднијети у што краћем року, а Правилник о вођењу регистра правних и физичких лица у области спорта на нивоу Босне и Херцеговине и Захтјев за увођење у Регистар су објављени на званичној страници Министарства цивилних послова Босне и Херцеговине <http://mcp.gov.ba/Content/Read/sport-dokumenti>.

**Који послови се обављају у Сектору за геодетске, геолошке и метеоролошке послове?**

У Сектору за геодетске, геолошке и метеоролошке послове обављају се послови:

- припремање и извршавање прописа; послови и задаци који су у надлежности Босне и Херцеговине и који се односе се на утврђивање основних принципа координације активности;

- усклађивања планова ентитетских тијела власти и дефинисање стратегије на међународном плану у областима геодетске дјелатности, укључујући сарадњу из ове области са Интернационалном унијом за геодезију и геофизику (IUGG) као и са осталим свјетским асоцијацијама из ове области;

- учествује у припремању и извршавању међународних споразума из ове области;

- послови који се односе на основне геодетске радове и картографију од значаја за Босну и Херцеговину, геолошке дјелатности укључујући сарадњу са Свјетском геолошком асоцијацијом (IUGS) као и са осталим свјетским асоцијацијама из ове области,

- учествује у припремању и извршавању међународних споразума из ове области,

- послови који се односе на координацију израде инжињерскогеолошке карте БиХ и хидрогеолошке карте БиХ, те метеоролошке дјелатности укључујући сарадњу са Свјетском метеоролошком организацијом (WМО) као и са осталим свјетским асоцијацијама из ове области;

- учествује у припремању и извршавању међународних споразума из ове области.